Тағы 6 университетті жабу мәселесі сотта қаралып жатыр
DATE: 13:06, 27 Шілде 2022 | GMT +5
TITLE: Тағы 6 университетті жабу мәселесі сотта қаралып жатыр
URL: https://kaz.inform.kz/news/tagy-6-universitetti-zhabu-maselesi-sotta-karalyp-zhatyr_a3959718/
META: DATE: 13:06, 27 Шілде 2022 | GMT +5
TOTAL WORDS: 125
AUTHOR(S):
TEXT: «Академиялық дербестікті кеңейтумен қатар, жауапкершілігі төмен университеттерді жауып, сапаны қамтамасыз ете алмайтын жооларды қайта бейіндеу бойынша күрделі жұмыстар жүргіздік. Нәтижесінде 15 ЖОО жабылды. Бұдан бөлек, қосымша 6 оқу орнын жабуға қатысты шешімімізге шағым беріліп, ол сотта қаралып жатыр. Оның жалпы саны 21-ге жетіп отыр. Жабылған университеттердің 100 мыңнан астам студентін оқуын жалғастыру үшін басқа ЖОО-ларға ауыстырдық. 66 университеттің әлсіз білім беру бағдарламалары бойынша 505 лицензияны кері қайтарып алдық», - деп жазды министр Facebook парақшасында. Сонымен қатар ол оқытудың әлсіз бағыттары бойынша лицензияны қайтарып алу үшін тағы 4 жоомен сот процесі жүріп жатқанын атап өтеді. «Педагогикалық бағыттар бойынша жоғары оқу орындарының саны қысқарды. Енді оқытудың тиісті сапасын қамтамасыз ететіндер ғана болашақ мұғалімдерді дайындай алады. Заңгерлерді даярлайтын университеттердің саны 72-ден 61-ге дейін қысқарды», - деді Асхат Аймағамбетов
